नहीं मिला दिव्यांग का शव, दिनभर कांठड़ी बांध में होती रही तलाश
भास्कर संवाददाता | डूंगरपुर
जिलेके दोवड़ा थानांतर्गत काठडी बांध में डूबे दिव्यांग का शव 24 घंटे की कड़ी तलाश के बाद भी नहीं मिला। इसके साथ ही पुलिस ने अब सर्च ऑपरेशन बंद कर दिया है। पुलिस के अनुसार पाल डूंगरा निवासी दिव्यांग शांतिलाल पारगी काठड़ी बांध पर नहाने गया था। इस दौरान शांतिलाल का पैर फिसल गया और वह संतुलन खोकर पानी में डूब गया। इधर, घटना की जानकारी पर मौके पर ग्रामीणों की भीड़ लग गई। सूचना मिलने के बाद पुलिस भी मौके पर पहुंची और शव को तलाशने का प्रयास किया, लेकिन अंधेरा हो जाने शव नहीं मिला पाया। इधर बुधवार सुबह फिर से पुलिस ने गोताखोरों की मदद से वापस शव को तलाशना शुरू किया। लेकिन, दिनभर की मशक्कत के बाद भी दिव्यांग शांतिलाल का शव नहीं मिला। इधर काफी तलाश के बाद सफलता नहीं मिलने पर पुलिस ने सर्च ओपरेशन बंद कर दिया है। अब पुलिस को स्वत: ही शव के ऊपर आने की उम्मीद है।
hin_Deva bho_Deva hin_Deva